**Arbejde med teksten: Myten om Proserpinas rov i *Ovids Metamorfoser***

1. Lav en oversigt over alle personer, der er med i myten, og beskriv kort hvem de er (evt. også deres græske variant)
2. Venus beder sin søn Amor om at fyre en kærlighedspil mod Pluton; hvorfor det? (vv. 365-379)
3. Hvor mange og hvilke former for kærlighed ser vi i myten? Find eksempler
4. Se på samtalen mellem Ceres og Jupiter (vv. 510-533, ss. 138-9) – Hvad kan vi sige om magtforholdet mellem de to guder? Hvem ”vinder” diskussionen?
5. Hvordan reflekterer myten de romerske kønsroller? Tænk over både Proserpinas, Cyanes, og Ceres’ skæbne i myten. (find citater)
6. Hvad er det ætiologiske i myten? Tænk på hvad Ceres gør, når hun opdager sin datters bælte, og hvad hun mon så sidenhen vil gøre, når hendes datter ikke er hos hende